kardosdrur/scandi-wiki huggingface dataset:
Grimsnæs

Grimsnæs (dansk) eller Grimsnis (tysk) er en landsby beliggende ved Slien nord for Kappel i det østlige Angel i Sydslesvig. Administrativt hører landsbyen under Kappel Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Grimsnæs under Kappel Sogn. Sognet lå i Kappel Herred (Gottorp Amt), da området tilhørte Danmark.

Grimsnæs er første gang nævnt 1448 som Grimsenisse. Forleddet henføres til mandsnavn Grim. Navnet kommer af det oldnordiske ord grima, som direkte oversat
betyder maske, delvis brugt for skibets dragehoved. 1629 rådede landsbyen over seks gårde og 5 husmandssteder. Indbyggerne var underlagt Røst gods. Grimsnæs var en selvstændig kommune inden sammenlægning med Melby i 1937. Kommunen havde 1933 213 indbyggere og et areal på 218 ha. Med under Grimsnæs hørte Grimsbjerg, Grimsnæsmark og Grummark. I 1974 blev Melby med Grimsnæs indlemmet i Kappel kommune

Ved Grimnsæs munder Grimsåen (Grimsau) ud i Slien.

Noter 

Kappel
Angel
Landsbyer
Kazan-katedralen (Sankt Petersborg)

Kazan-katedralen (, Kazanskij sobor) er en katedral i Sankt Petersborg beliggende på byens hovedstrøg Nevskij Prospekt.

Planerne om opførelse af katedralen blev godkendt af den russiske zar Paul 1. (1796–1801) den 14. december 1800. Katedralen skulle være den vigtigste kirke i Rusland. Katedralen er tegnet af den da helt nyuddannede arkitekt Andrej Nikiforovitj Voronikhin (1759–1814), der havde ladet sig inspirere af Peterskirken i Rom. Grundstenen blev lagt af zar Aleksandr 1. den 27. august 1801. Allerede 10 år senere stod katedralen færdig i 1811.

Efter sejren over Napoleon i 1812 blev den et slags sejersmonument. Erobrede franske faner blev hængt op i katedralen og den russiske øverstkommanderende, feltmarskal Mikhail Kutuzov (1745–1813), blev gravlagt i katedralen. Der blev senere opsat en statue af Kutuzov udenfor katedralen. Kazan-katedralen var Sankt Petersborgs domkirke fra 1811 til 1858, da Isak-katedralen stod færdig.

Katedralen i Sovjettiden 

Katedralen blev lukket af kommunisterne i 1929. Fra 1932 indeholdt den et “museum for religion og ateisme”. Museet var ideologisk præget og lagde i overensstemmelse med den kommunistiske ideologi afstand til - og latterliggjorde - religion.

Efter Sovjetunionens sammenbrud blev katedralen givet tilbage til Den russisk-ortodokse kirke, og katedralen er atter St. Petersborgs domkirke.

Vor Frue fra Kazan 

Katedralens vigtigste ikon er “Vor Frue fra Kazan”, der også har givet navn til katedralen. Historien bag dette ikonmotiv kan føres tilbage til juni 1579, da en stor brand ødelagde byen Kazan. Legenden fortæller, at hushjælpen Matrona Onousjina, efter at være blevet opsøgt af Den Hellige Jomfru mens hun sov, kunne fortælle ærkebiskoppen, at det vigtige ikon ikke var gået tabt, men kunne findes i ruinene af familiens nedbrændte hus. Det viste sig at være rigtigt, idet ikonet den 8. juni blev fundet i ruinerne af huset. Den 8. juli (21. juli efter den gregorianske kalender) er siden blevet fejret i den russisk ortodokse kirke.

Referencer

Litteratur og kilder

Eksterne henvisninger 
 

Kirker i Rusland
Bygninger, konstruktioner og anlæg i Sankt Petersborg
Museer i Rusland
3,4-metylendioksyamfetamin

3,4-metylendioksyamfetamin (forkortet MDA eller 3,4-MDA) er et empatogen-entaktogen, psykostimulerende og psykedelisk stof fra amfetaminfamilien der hovedsageligt bruges som et euforiserende stof. MDA virker som et serotonin-noradrenalin-dopamin-frigørende middel (SNDRA). I de fleste lande er besiddelse og salg af MDA ulovligt.

MDA er mindre efterspurgt som et euforiserende stof end andre stoffer i amfetaminfamilien, men det er et betydningsfuldt stof fordi det et en primær metabolit af MDMA (ecstasy) som dannes ved N-dealkylering af MDMA i leveren. Desuden er det almindeligt at finde MDA som en tilsætning i ulovligt produceret MDMA.

Brug 
MDA købes, sælges og bruges som et rekreativt "kærlighedsstof" på grund af dets forbedring af humør og empati. En rekreativ dosis af MDA er nogle gange angivet som værende mellem 100 og 160 mg.

Kemi 
MDA er et substitueret metylendioxyleret phenethylamin- og amfetaminderivat. MDA er typisk syntetiseret fra æteriske olier såsom safrol eller piperonal.

Historie 
MDA blev først syntetiseret af Carl Mannich og W. Jacobsohn i 1910. Det blev først indtaget i juli 1930 af Gordon Alles, som senere licenserede stoffet til Smith, Kline & French. MDA blev første gang brugt i dyreforsøg i 1939, og forsøg på mennesker begyndtes i 1941 i udforskningen af mulige behandlingsformer for Parkinsons sygdom. Fra 1949 til 1957 fik mere end 500 mennesker MDA i en undersøgelse af dets potentielle brug som et antidepressivt og/eller appetitnedsættende middel af Smith, Kline & French. Den amerikanske hær eksperimenterede også med stoffet, med kodenavnet EA-1298, mens de arbejdede på at udvikle et sandhedsserum eller invaliderende middel som en del af Project MKUltra. MDA blev patenteret som et beroligende middel af Smith, Kline & French i 1960, og som et appetitnedsættende middel under handelsnavnet "Amphedoxamine" i 1961. MDA begyndte at dukke op på den rekreative stofscene omkring 1963 til 1964. Det var dengang billigt og let tilgængeligt som forsøgsmedicin fra flere videnskabelige forsyningshuse. Adskillige forskere, herunder Claudio Naranjo og Richard Yensen, har udforsket MDA inden for psykoterapi.

Referencer 

Euforiserende stoffer
Psykedeliske stoffer
Benzodioxoler
Substituerede amfetaminer
MDA

MDA kan blandt andet henvise til:

Steder 
 Moldova – europæisk land med ISO 3166-1 landekoden MDA

Teknologi 
 Mail delivery agent – program som videresender e-mails til deres modtagere
 Model Driven Architecture – en metode til at designe software

Videnskab og kemikalier 
 3,4-metylendioksyamfetamin – et euforiserende og psykedelisk stof i familie med amfetamin
Varieté. Laurits og Valdemar

Varieté. Laurits og Valdemar er en dansk roman skrevet af Søren Pilmark. Romanen, der er Pilmarks debutroman, udkom i 2021. Det er et periodedrama om en tryllekunstner i et revy-teater i provinsen i 1910'ernes Danmark.

Romanen blev nomineret til Bogforums Debutantpris.

Referencer 

Romaner fra Danmark
Litteratur i 2021
Dansksprogede bøger
1,3-benzodioxol

1,3-benzodioxol (1,2-metylendioxybenzen) er en organisk forbindelse med formlen CHOCH Forbindelsen er klassificeret som benzenderivat og en heterocyklisk forbindelse indeholdende den funktionelle metylendioxygruppe. Det er en farveløs væske.

Selvom benzodioxol i sig selv ikke er særlig vigtig, er mange beslægtede forbindelser, der indeholder metylendioxyphenylgruppen, bioaktive og findes derfor i pesticider og lægemidler.

Referencer
Substituerede amfetaminer

Substituerede amfetaminer eller amfetaminer er en klasse af kemiske stoffer baseret på amfetamins struktur. Den omfatter alle derivater som er dannet ved at erstatte eller substituere et eller flere brintatomer i amfetamin med substituenter. Forbindelserne i denne gruppe spænder over en række farmakologiske midler, herunder stimulanter, empatogener og hallucinogener og andre. Eksempler på substituerede amfetaminer er amfetamin, metamfetamin, efedrin, cathinon, fentermin, mefentermin, bupropion, methoxyfenamin, selegilin, amfepramon, pyrovaleron, MDMA (ecstasy) og DOM (STP).

Nogle af amfetamins substituerede derivater forekommer i naturen, for eksempel i bladene på ledris- og khat-planter, som har været brugt af mennesker i mere end 1000 år for deres farmakologiske virkninger. Amfetamin blev først fremstillet i slutningen af det 19. århundrede. I 1930'erne fandt amfetamin og nogle af dets derivater brug som anti-kongestanter i symptomatisk behandling af forkølelse og også lejlighedsvis som psykoaktive midler. Deres virkninger på centralnervesystemet er forskelligartede, men kan opsummeres ved tre overlappende typer aktivitet: psykoanaleptisk, hallucinogen og empatogen. Forskellige substituerede amfetaminer kan forårsage disse virkninger enten separat eller i kombination.

Eksempler 

Amfetaminer er selv en undergruppe af substituerede phenethylamin-forbindelser. Substitution af brintatomer resulterer i en stor klasse af kemiske forbindelser. Typisk reaktioner er substitution med methyl- og nogle gange ethylgrupper på amin- og fenylgrupperne:

Referencer

Bibliografi
André Sainte-Laguë

André Sainte-Laguë (født 20. april 1882 i Saint-Marin-Curton i Aquitaine i Frankrig, død 18. januar 1950) var en fransk matematiker og en pionér indenfor matematisk grafteori.

Hans forskning vedrørende partibaserde forholdstalsvalg blev publiceret i 1910 og førte til at et af mandatfordelingssystemerne blev opkaldt efter ham, Sainte-Laguës metode. Også Sainte-Laguë-indeksen for måling af proportionaliteten af et valgresultat blev opkaldt efter ham.

Biografi 
Sainte-Laguë blev født i Casteljaloux, Lot-et-Garonne, i 1882. I 1902 blev Sainte-Laguë optaget på Ecole Polytechnique og Ecole Normale Superieure. Han valgte det sidste og blev professor i provinserne, derefter i Paris. Under Første Verdenskrig - efter at være blevet såret tre gange - var han tilknyttet Institut for Opfindelser i Normalskolen fra 1917 til 1919. Han studerede langrækkende artillerigranater og derefter fugleflyvning og anliggender i forbindelse med luftfart.

Efter Første Verdenskrig blev han lektor i matematik ved Conservatoire National des Arts et Metiers. Derefter modtog han i 1938 formanden for anvendt matematik. Han uddannede generationer af ingeniører og teknikere. Han var arrangør og vært for Mathematics Section of the Palace of Discovery, hvor hans encyklopædiske sind stadig er til stede.

Ved siden af sin akademiske karriere førte han et liv som aktivist, især Confederation of Intellectual Workers, som han var formand for i 1929. Fra besættelsens tidligste dage tog han en vigtig del i modstanden og sad endda fængslet.

Han genoptog sine opgaver ved Conservatoire National des Arts et Metiers efter befrielsen og havde et voksende antal studerende. Ved sin død underviste han i tre kurser på i alt 2500 studerende.

Hans pludselige død kom i samme øjeblik, hvor han havde accepteret formandskabet for komiteen for Venneforbundet for det psykiske institut, hvor han var vicepræsident i 1949 og havde været medlem siden 1934.

Referencer 

Matematikere fra Frankrig
Priser og nomineringer modtaget af Trine Dyrholm

Liste over priser og nomineringer modtaget af skuespiller Trine Dyrholm.

Priser og nomineringer

Amanda Awards

Berlin International Film Festival

Bodilprisen

Robert-prisen

Días de Cine Awards

European Film Awards

FEST International Film Award

Guldbagge-prisen

Göteborg Film Festival

Kosmorama - Trondheim Internasjonale Filmfestival

Ole Awards

Satellite Awards

Titanic International Film Festival

Valladolid International Film Festival

Vilnius International Film Festival

Svend-prisen

Zulu Awards

Zurich Film Festival

Noter 

Dyrholm, Trine
Mohamed Khalil Jendoubi

Mohamed Khalil Jendoubi (født 1. juni 2002) er en tunesisk taekwondokæmper.

Han repræsenterede Tunesien under sommer-OL 2020 i Tokyo, hvor han tog sølv i 58 kg.

Referencer

Eksterne henvisninger 
 

Taekwondokæmpere fra Tunesien 
Olympiske sølvmedaljevindere fra Tunesien 
Medaljevindere ved sommer-OL 2020
Fuglsang (Angel)

Fuglsang (dansk) eller Vogelsang (tysk) er en landsby beliggende ved Grimsåen øst for kommunebyen Stoltebøl i Angel i det østlige Sydslesvig. Administrativt hører landsbyen under Stoltebøl i Slesvig-Flensborg kreds i den nordtyske delstat Slesvig-Holsten. I kirkelig henseende hører Fuglsang under Tøstrup Sogn. Sognet lå dels under Slis Herred (Gottorp Amt) og dels under Kappel Herred, da Slesvig var dansk indtil 1864.

1397 kom landsbyen under Røst gods. 1837 nævnes her 4 gårdbygninger og 6 kådnersted (husmandssted). Efter den 2. slesvigske krig kom landsbyen til Tyskland, 1871 oprettedes den politiske kommune Fuglsang med 292 ha og 114 indbyggere. Med under kommunen hørte -ud over Lille og Store Fuglsang- Fuglsangmark (Vogelsangfeld), Fuglsangholt (Vogelsangholz) og Tækkerhuset (Tekerhuus, Deckerkate). Tækkerhus er sognets østlige punkt, ved grænsen til Kappel og Gelting Sogne. Det lokale mejeri lukkede i 1968. Siden 1970 hører landsbyen under Stoltebøl kommune.

Stednavnet Fuglsang findes flere steder i Danmark og Sydslesvig, bl.a. ved Flensborg (→Fuglsang (Flensborg)), Sørup og på Svans (→Fuglsang-Grønholt).

Noter 

Angel
Gelting Skov

Gelting Skov  eller Geltingskov (på latin Silva geltinga) var et større skovområde, som strakte sig fra Røst i syd til Gelting i nord og omfattede i middelalderen faktisk hele egnen mellem Kappel og Gelting i det østlige Angel. Sognet i Gelting Skov var i begyndelsen forbundet med Ny Herred.

Ved Gelting i nord hedder et lille skovareal stadig Nørreskov, ved Hvidkilde/Drølt i syd Sønderskov. Efter oldgermansk ret var al ikke opdyrket jord, først og fremmest skovene, kongens ejendom. I forbindelse hermed opregner Kong Valdemars jordebog fra 1231 mange besiddelser i området omkring Gelting i det østlige Angel (→som dansk krongods). I senmiddelalderen blev eferhånden store dele af egnen ryddet og omdannet til godser. Tilsvarende findes der nu mange stednavne, som fortæller om rydet skov, således Katterød, Basrød og Reglsrød. Det var især den ældre holstenske adel, som oprettede godser, men også dansk-jyske adelsfamilier som Skram og Abildgaard. Allerede omkring 1400 fandtes der udskilte godser som Bukhavn, Gelting, Runtoft og Røst. Dertil kom (senere) Tøstrupgaard, Sandbæk, Ø (Gade), Kronsgaard, Dollerød, Dyttebøl og Prisholt. Godser bestod af en borg i centrum og tilsluttede gårde i omegnen med mange forpagtere, fæstere og kådnere under sig. Dertil kom en del strøgods, som var spredt over hele Angel. Der nævnes f.eks. pantsættelse af Bukhavn til til den holstenske ridder Sievert Sehested i 1339. Geltingskov blev senere til det 1. angelske godsdistrikt.

Noter 

Danmark i middelalderen
Gelting
Angel
Skove i Tyskland
Oussama Oueslati

Oussama Oueslati (født 24. marts 1996) er en tunesisk taekwondoudøver. 

Han repræsenterede Tunesien ved sommer-OL 2016 i Rio de Janeiro og vandt en bronzemedalje i mændenes 80 kg.  Han var flagbærer for Tunesien ved afslutningsceremonien.

Referencer

Eksterne henvisninger 
 

Taekwondokæmpere fra Tunesien
Olympiske bronzemedaljevindere fra Tunesien
Medaljevindere ved sommer-OL 2016
Erling Christensen

Erling Christensen (født 4. februar 1942 i Åbybro) er en dansk forhenværende politiker (Socialdemokratiet) som var medlem af Folketinget fra 1987 til 2001 og i en kortere periode i 2002. Han var borgmester i Årslev Kommune fra 1978 til 1987 og kommitteret for Hjemmeværnet fra 2001 til 2004.

Uddannelse og erhverv 
Christensen blev født  i 1942 i Åbybro hvor han også gik i folkeskole og realskole. Han gik på Nørresundby Handelsskole fra 1958 til 60 og er uddannet lærer fra Hjørring Seminarium 1966. Christensen underviste på Bøgehøjskolen i Årslev på Fyn fra 1967.

Politisk karriere 
Fra 1974 til 1987 var Christensen medlem af kommunalbestyrelses i Årslev Kommune, heraf som borgmester fra 1978 til 1987. Han blev folketingskandidat i 1986 i Kertemindekredsen og fra 1987 i Odense Vestkredsen. Christensen blev første valgt til Folketinget ved Folketingsvalget i 1987 og sad i Folketing fra 8. september 1987 til 20. november 2001. I 2002 var han også midlertidigt medlem af Folketinget som stedfortræder for Lotte Bundsgaard fra 12. marts til 22. maj. Fra 2001 til 2004 var han udnævnt til kommitteret for Hjemmeværnet, den øverste civile leder i Hjemmeværnet.

Referencer 

Personer fra Aabybro
Folketingsmedlemmer i 1980'erne
Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Socialdemokraterne
Borgmestre fra Socialdemokraterne
Tidligere borgmestre fra Danmark
Trenette

Trenette er en type flad, aflang pasta fra Italien, der stammer fra Genova og Liguria; den minder om både linguine og fettuccine.

Trenette er flertalsformen af trenetta, men bruges også i flertalsformen, og er sandsynligvis en forkortet udgave af det genoveniske trena der betyder 'tråd'. Trenette bliver normalt serveret med pesto i en ret kaldet trenette al pesto, som også kan inkludere kartofler og grønne bønner, der koges i samme vand.

Se også
Ligurias køkken
Fettuccine
Linguine

Referencer 

Pasta
Mad fra Italien
Skørdrup

Skørdrup (dansk) eller Schörderup (tysk) er en landsby beliggende nordvest for købstaden Kappel i Angel i det østlige Sydslesvig. Administrativt hører landsbyen under Stoltebøl kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Skørderup under Tøstrup Sogn. Sognet lå dels under Slis Herred (Gottorp Amt) og dels under Kappel Herred, da Slesvig var dansk indtil 1864.

Skødrup er allerede nævnt i Valdemar-jordebogen i 1231 som Skyræthorp. Forleddet er måske afledt af oldnordisk skýra (bestemme, erklære), hvorved forstås en slags bestimmingsmand i et lag eller en foged. Skørdrup kan derved betyde Skyremandens by. Ifølge en anden fortolkning henføres navnet til den forbiløbende å og sammenføre det med det norske elvenavn Skyra, her betydning indsnit, kløft (sml. oln. skor). Højeste punkt i Skørdrup er med 38 meter den syd for landsbyen ved Levshøj beliggende Møllebjerg. Her stod allerede i senmiddelanderen en vindmølle. En tidligere stubmølle blev i 1807 erstattet af en hollændermølle, som dog endelig i 1964 blev nedbrudt. Øst for Skørdrup løber Ørsbjerg grav gennem Gråkær-engen og munder efter få km i Grimsåen.

Landsbyen var i kongens eje, inden den kom under Runtoft gods i 1397. I 1460 nævnes otte gårde i Skørdrup. 1871 kom landsbyen under Gulde, 1970 under Stoltebøl.

I omegnen ligger Gulde og Skræpperyd (i sydvest), Drølt gods (i sydøst), Stangled (i nord) og kommunebyen Stoltebøl i øst

Noter 

Angel
Landsbyer
Methoxygruppe

En methoxygruppe betegner i organisk kemi en funktionel gruppe, der består af en methylgruppe bundet til oxygen. Det er derved et specialtilfælde af en alkoxygruppe. Den har formlen O–CH3.

Forekomst 
De enkleste methoxyforbindelser er methanol og dimethylether. Andre methoxyethere er anisol og vanillin. Mange alkoxider indeholder methoxygrupper, f.eks. tetramethylorthosilicat og titanmethoxid. Sådanne forbindelser klassificeres ofte som methoxider. Estere med en methoxygruppe kan omtales som methylestere, og —COOCH3--substituenten kaldes methoxycarbonyl.

Methoxylering 
Organiske methoxider fremstilles ofte ved methylering af alkoxider. Nogle arylmethoxider kan syntetiseres ved metalkatalyseret methylering af fenoler eller ved methoxylering af arylhalogenider.

Referencer 

Funktionelle grupper
Lysimachia (sø)

Lysimachia () er en sø i den regionale enhed Aetolia-Acarnania, det vestlige Grækenland. Dens areal er 13,2 km², dens dybde er omkring 9 m. Den fødes af den lille flod Ermitsa og af en kanal, der forbinder søen med den større sø Trichonida mod øst. Dens udløb er floden Dimikos, som løber ud i floden Acheloos. Byen Agrinio ligger 6 km mod nordøst.

Søer i Grækenland
Vestgrækenland
Polina Guryeva

Polina Gurjeva (født 5. oktober 1999) er en turkmensk vægtløfter.

Hun repræsenterede Turkmenistan under sommer-OL 2020 i Tokyo, hvor hun vandt sølv i vægtklassen 61 kg for kvinder.

Referencer

Eksterne henvisninger 
 

 
Vægtløftere 
Personer fra Asjkhabad
Vægtløftere ved sommer-OL 2020 
Olympiske sølvmedaljevindere fra Turkmenistan 
Medaljevindere ved sommer-OL 2020
Vonitsa

Vonitsa' () er en by i den nordvestlige del af Aetolia-Acarnania i Grækenland og er hovedsæde for kommunen Aktio-Vonitsa.  Indbyggertal 4.916 (2011). Strandbyen ligger på sydkysten af den Ambraciske Golf, og er domineret af en Venetiansks fæstning på en bakke. Vonitsa ligger 13 km sydøst for Preveza, 18 km nordøst for Lefkada og 90 km nordvest for Agrinio. Den Græsk nationalvej 42 (Lefkada - Amfilochia) passerer gennem Vonitsa.

Bebyggelser
Aktio, det antikke Actium
Nea Kamarina

Historie

Vonitsa er bygget tæt på stedet for det antikke Anactorium, en vigtig by i Acarnania, som blev grundlagt af Korintherne i 630 f.Kr. Ligesom de andre byer i Acarnania gik den i forfald, da romerne grundlagde Nicopolis på den anden side af den Ambraciske Golf efter Søslaget ved Actium, og tvang dens indbyggere til at flytte til denne by. Vonitsa blev grundlagt under byzantinsk styre. Vonitsa blev kontrolleret af Republikken Venedig mellem 1684 og 1797. Efter den græske uafhængighedskrig blev byen en del af Grækenland i 1832.

Kilder og henvisninger

Byer i Vestgrækenland
Den ædle løgn

I politik er en ædel løgn (engelsk: "a noble lie") en myte eller usandhed, som bevidst fremføres af en elite for at opretholde den social harmoni eller for at fremme en dagsorden. Den ædle løgn er et begreb, der stammer fra Platons værk Staten.

I religion er en from fiktion en fortælling, der præsenteres som sand af forfatteren, men som af andre betragtes som fiktiv, selvom denne fortælling er fremsat på baggrund af et altruistisk motivationsgrundlag. Udtrykket bruges undertiden pejorativt til at antyde, at forfatteren af fortællingen bevidst vildledte læsere af egoistiske eller bedrageriske årsager. Udtrykket bruges ofte i religiøse sammenhænge og henviser undertiden til passager i religiøse tekster.

Referencer 
 
Religionsvidenskab
Fiktion
Etik
Busenaz Sürmeneli

Busenaz Sürmeneli (født 26. maj 1998) er en tyrkisk bokser.

Hun repræsenterede Tyrkiet under sommer-OL 2020 i Tokyo, hvor hun vandt guld i weltervægt.

Referencer

Eksterne henvisninger 
 

Boksere fra Tyrkiet 
Olympiske mestre fra Tyrkiet
Medaljevindere ved sommer-OL 2020
Eric Adams

Eric Leroy Adams (født 1. september 1960) er en amerikansk politiker og tidligere politibetjent som fra 1. januar 2022 er borgmester i New York City. Han var tidligere formand for bydelsrådet i Brooklyn.

Adams arbejdede i politiet i New York City i 22 år og trak sig tilbage som politikaptajn i 2006. Han sad i delstatssenatet for New York fra 2006 til 2013 og blev valgt til formand for bydelsrådet i Brooklyn i november 2013 og genvalgt i november 2017. Han er den første afroamerikaner der besidder embedet.

17. november 2020 annoncerede Adams sit kandidatur til borgmesterposten i New York City. Tidlige meningsmålinger viste at Adams var placeret efter Andrew Yang som nød godt af være blevet kendt da han søgte at blive demokratisk kandidat til præsidentvalget i 2020. Men Adams vandt primærvalget om at blive demokratisk borgmesterkandidat i juli 2021. Han vandt over republikaneren Curtis Sliwa ved borgmestervalget.

Referencer 

Borgmestre fra USA
Personer fra New York City
Politikere fra Det Demokratiske Parti (USA)
Glenn Youngkin

Glenn Allen Youngkin (født 9. december 1966) er en amerikansk politiker og forretningsmand som er guvernør i delstaten Virginia. Han blev indsat i embedet den 15. januar 2022. Som medlem af det republikanske parti besejrede Youngkin den tidligere demokratiske guvernør fra 2014 til 2018 Terry McAuliffe ved guvernørvalget i Virginia i 2021. Før han gik ind i politik var Youngkin i 25 år i finansfirmaet The Carlyle Group hvor han blev dets administrerende direktør. Youngkin forlod Carlyle Group i september 2020 og annoncerede i januar 2021 sit kandidatur til guvernørvalget i Virginia i 2021.

Youngkins sejr var overraskende og generelt set som en modreaktion mod præsident Joe Bidens politikker for social- og raceområdet, COVID-19 og migration, samt Build Back Better-loven. Han har lovet at forbyde undervisning i kritisk raceteori i offentlige skoler fra dag ét når han tiltræder, fjerne krav om COVID-19-vacciner og arbejde for lav skat og mindre statsstyring i Virginia.

Referencer 

Politikere fra Det Republikanske Parti (USA)
Guvernører i Virginia
Personer fra Virginia
Tønnesminde

Tønnesminde er en gård ved Tranebjerg på Samsø, på hvis jorder der er et arkæologisk område. Arkæologiske undersøgelser på stedet har vist, at der været bosættelser i området fra omkring 4000 år f.v.t. til i dag. Der er gjort fund fra tragtbægerkulturen i stenalderen, bronzealderen, jernalderen og vikingetiden.

Området er blevet udgravet og undersøgt i forskellige etaper. Nationalmuseet undersøgte omkring 500 m2 i 1999, hvor man fandt fund fra stenalderen. I 2014 foretog Moesgaard Museum og Havard Summer School udgravninger.

Referencer 

Samsø
Arkæologiske områder i Danmark